
ΑΔΙΑΒΑΘΜΗΤΟ – ΑΝΑΡΤΗΤΕΟ ΣΤΟ ΔΙΑΔΙΚΤΥΟ




Στη παράγραφο 4.2 προστίθεται το έξης : Να κατατεθεί κατάλογος στον οποίο οι οικονομικοί φορείς να δηλώσουν αν έχουν παραδώσει , κατα τη διάρκεια των τελευταίων πέντε (5) χρόνων κατ΄ελάχιστο όριο , ένα (1) τουλάχιστον σχετικό ή παρόμοιο ενδοσκοπικό εξοπλισμό γαστρεντερολογικής χρήσης με το ζητούμενο του έργου , στο δημόσιο ή/και ιδιωτικό τομέα , της ημερομηνίας παράδοσης και του ποσού. Οι παραδόσεις αποδεικνύονται , με πιστοποιητικά τα οποία έχουν εκδοθεί ή θεωρηθεί από την αρμόδια αρχή ( πρωτότυπα ή ευκρινή φωτοαντίγραφα αυτών ).

Στη παράγραφο 4.5 προστίθεται το εξής : Να διαθέτει κατάλληλα εκπαιδευμένο και πιστοποιημένο προσωπικό από τον κατασκευαστικό οίκο τουλάχιστον δυο (2) ατόμων για την τεχνική υποστήριξη και συντήρηση των μηχανημάτων. Να κατατεθεί το πιστοποιητικό εκπαίδευσης από τον κατασκευαστικό οίκο.Επίσης να κατατεθεί κατάλογος στον οποίο οι οικονομικοί φορείς να δηλώσουν αν έχουν συντηρήσει , κατά τη διάρκεια των πέντε (5) προηγούμενων χρόνων κατ΄ ελάχιστο όριο , ένα (1) τουλάχιστον σχετικό ή παρόμοιο ενδοσκοπικό εξοπλισμό γαστρεντερολογικής χρήσης με το ζητούμενο του έργου, στο δημόσιο ή /και ιδιωτικό τομέα. Να κατατεθεί σχετική σύμβαση συντήρησης.

Η παράγραφος 5.1.1.1 διαγράφεται.

Η παράγραφος 6.1.1 αντικαθίσταται από την εξής: Στις προσφορές θα αναφερθούν αναλυτικά όλα τα τεχνικά χαρακτηριστικά του εύκαμπτου βίντεο κολονοσκοπίου και  θα κατατεθούν τα αναγκαία σχέδια ή εγχειρίδια χρήσεως.

Η παράγραφος 6.1.3 διαγράφεται.
  
Ο πίνακας Τεχνικών - Λειτουργικών Χαρακτηριστικών εύκαμπτου βίντεο κολονοσκοπίου  αντικαθίσταται από τον ακόλουθο:

	1
	Να  διαθέτει εξωτερική διάμετρο σε όλο το μήκος του ενδοσκοπίου ίση ή μικρότερη από 12.8 mm για την μικρότερη δυνατή καταπόνηση του ασθενούς κατά την διενέργεια της εξέτασης. Να αναφερθούν αναλυτικά οι διαστάσεις. 

	2
	Να διαθέτει  κανάλι εργασίας ίσο ή μεγαλύτερο από 3.7mm για την διενέργεια προηγμένων επεμβατικών ενδοσκοπικών πράξεων.

	3
	Να διαθέτει εξελιγμένο οπτικό σύστημα φίλτρων χρωμοενδοσκόπησης , διαφοροποίησης παθολογικού και φυσιολογικού ιστού, για την απεικόνιση μορφωμάτων και τριχοειδών αγγείων στα επιφανειακά στρώματα του βλεννογόνου και τον εντοπισμό βλαβών που δεν είναι εφικτό να απεικονιστούν με λευκό φωτισμό , ώστε να απεικονίζονται με μεγάλη ευκρίνεια. Η τεχνική να είναι εγκεκριμένη από διεθνείς αναγνωρισμένους οργανισμούς (να αναφερθούν) και να αποδεικνύεται η εγκυρότητα της με την απαραίτητη κατάθεση δημοσιευμένων επιστημονικών μελετών και άρθρων που να πιστοποιούν τη μέθοδο. 

	4
	Να διαθέτει κατά την λειτουργία παγώματος της εικόνας, δυνατότητα αυτόματης επιλογής της βέλτιστης εικόνας της εξέτασης, ώστε να επιλέγεται η καθαρότερη εικόνα χωρίς αλλοιώσεις κίνησης 

	5
	Να διαθέτει ξεχωριστό κανάλι για έκπλυση του βλεννογόνου (water jet) με σύνδεση στο κοννέκτορα κι όχι στο χειριστήριο.

	6
	Να διαθέτει οπτικό σύστημα με εύρος οράσεως 170º μοίρες έτσι ώστε να εξασφαλίζεται η παρατήρηση δύσκολων περιοχών του εντέρου όπως η οπίσθια πλευρά των πτυχών.

	7
	Να διαθέτει οπτικό σύστημα νέας σχεδίασης το οποίο να έχει δυνατότητα παρατήρησης από 2 έως και 100mm βάθος δίνοντας την δυνατότητα βαθύτερης ανάλυσης των βλεννογονικών δομών.

	8
	Να διαθέτει πλήκτρα για την ενεργοποίηση διαφόρων λειτουργιών.

	9
	Να διαθέτει σύστημα αυτόματης ρύθμισης του φωτός ανάλογα με την απόσταση από το εξεταζόμενο πεδίο για την αποφυγή υπερβολικού φωτισμού είτε στην πολύ κοντινή είτε στην απομακρυσμένη παρατήρηση του βλεννογόνου.

	10
	Να διαθέτει σύστημα μεταβολής της σκληρότητας του ευκάμπτου τμήματος του ενδοσκοπίου ρυθμιζόμενο από τον χρήστη σε τουλάχιστον 3 επίπεδα για την προσπέλαση δύσκολων περιοχών όπως το σιγμοειδές και το εγκάρσιο κόλον. 

	11
	Να διαθέτει σωλήνα εισαγωγής με βαθμιαία μεταβλητή σκληρότητα καθώς και σύστημα υποβοήθησης της κολονοσκόπησης το οποίο να εξασφαλίζει την μεταφορά της δύναμης και της ροπής που εφαρμόζει ο χρήστης, έτσι ώστε να βελτιώνεται η κατευθυντικότητα του ενδοσκοπίου κατά μήκος του παχέος εντέρου και να διευκολύνεται η διέλευση του από οξείες καμπές για την μικρότερη δυνατή καταπόνηση του ασθενή κατά την διενέργεια της εξέτασης. 

	12
	Να είναι πλήρως στεγανό και να μπορεί να απολυμανθεί σε χημικά απολυμαντικά.

	13
	Να είναι συμβατό με σύστημα Τεχνητής Νοημοσύνης (Artificial Intelligence) για την υποβοήθηση και τον εντοπισμού των μορφωμάτων του παχέος εντέρου σε πραγματικό χρόνο (Real Time).

	14
	Να είναι συμβατό με την χρήση και εφαρμογή ειδικής τεχνικής ανίχνευσης αιμορραγιών, η οποία να παρέχει στον χρήστη απεικόνιση των αγγείων του αίματος σε μεγαλύτερο βάθος για την ανίχνευση αιμορραγιών, ενισχύοντας την αντίθεση του ιστού στα σημεία της επικείμενης αιμορραγίας, για την διευκόλυνση του χρήστη συμβάλλοντας στην αποτελεσματικότερη αιμόσταση. 

	15
	Να είναι τελευταίας  γενιάς και σύγχρονης  τεχνολογίας FULL HD (Full High Definition) 1080 οριζόντιων γραμμών σάρωσης  και ανάλυση εικόνας 1920x1080 και να συνεργάζεται με έγχρωμο ψηφιακό αισθητήριο ανάγνωσης εικόνας CCD ή CMOS για την παραγωγή video εξαιρετικά υψηλής ευκρίνειας και την καλύτερη πιστότητα των χρωμάτων.

	16
	Να έχει δυνατότητα γωνιώσεων του άκρου άνω 180°, κάτω 180°, δεξιά 160° και αριστερά 160°.

	17
	Να έχει μήκος εργασίας ίσο η μεγαλύτερο από 1.680mm για την διενέργεια όλων των επεμβατικών πράξεων.

	18
	Να μπορεί να συνδεθεί και να λειτουργεί με βίντεο-επεξεργαστή εικόνας υψηλής ευκρίνειας και υψηλής ανάλυσης FULL HD Endoscopy 1920 x 1080 pixels  έτσι ώστε να δίνει καθαρή και φωτεινή εικόνα με απόλυτη πιστότητα των χρωμάτων για μεγαλύτερη ακρίβεια στην διάγνωση. 

	19
	Να πληροί τους κανόνες ασφαλείας της Ευρωπαϊκής Κοινότητας για Ιατροτεχνολογικό εξοπλισμό.

